Og det var en lettet og stolt familie der tog imod: - Det har været en kæmpe oplevelse for Heidi. Og jeg ved, at hun føler at hun har gjort en forskel ved at være der nede, så alle dem der siger, at det ikke nytter noget - det er fuldstændig manet i jorden, siger en tydeligt berørt far til TV2/Nord umiddelbart efter, at han endelig har givet sin datter et kæmpe velkomstknus. Heidi Jensen, der er i Livgarden, har ikke fortrudt, at hun tog afsted: - Det har været en blandet fornøjelse. Det har både været godt og spændende, men vi mistede også en kammerat undervejs, og det var hårdt, siger hun til TV2/nord.

Opsummering:
I disse dage er hold 10 ved at blive skiftet ud med hold 11 i Afghanistan. Heidi Jensen er én af de få danske kvinder der har været af sted som kampsoldat. I dag landede hun igen i Aalborg Lufthavn.